Vsebina
Kazalo 🔎︎

# Povečava in postavitev pogleda

Zmanjša ali poveča prikaz programa LibreOffice na zaslonu. Trenutni faktor povečave je prikazan kot odstotkovna vrednost v drsniku povečave v vrstici stanja.

Za dostop do tega ukaza ...

Izberite Pogled – Povečava – Povečava.

Pogled lahko približate ali oddaljite tudi s tipkami (+) (-) (×) in (÷) na numerični tipkovniciPogled lahko približate ali oddaljite tudi s tipkami (+) (-) (×) in (÷) na numerični tipkovnici.

Kliknite ali desno kliknite faktor povečave, prikazan v drsniku povečave v vrstici stanja.

V okoljih Unix, Linux in Windows se s povečavo pogleda upravlja različno. Dokument, ki ga v okolju Windows shranite s faktorjem povečave 100 %, je v okoljih Unix/Linux prikazan z večjim faktorjem povečave. Če želite spremeniti faktor povečave, dvokliknite ali z desnim gumbom miške kliknite vrednost v odstotkih v orodni vrstici Stanje in izberite faktor povečave, ki ga želite.

## Faktor povečave

Nastavite faktor povečave, s katerim naj bo prikazan trenutni dokument in vsi dokumenti iste vrste, ki jih odprete potem.

### Optimalno

Spremeni velikost prikaza, da se ujema s širino izbranega območja celic v trenutku, ko izvedete ukaz.Spremeni velikost prikaza, da se ujema s širino besedila v dokumentu, ko se zažene ukaz.

### Prilagodi širino in višino

Spremeni velikost prikaza, da se ujema z višino in širino izbranega območja celic v trenutku, ko izvedete ukaz.Na zaslonu prikaže celotno stran.

### Prilagodi širino

Pokaže celotno prosojnico po širini. Zgornji in spodnji rob prosojnice morda ne bo viden.

### 100 %

Prikaže dokument v njegovi dejanski velikosti.

### Po meri

Vnesite faktor povečave, s katerim želite prikazati dokument. Odstotek vnesite v polje.

## Postavitev pogleda

Dokumentom z besedilom lahko nastavite postavitev pogleda. Zmanjšajte faktor povečave, da boste videli učinek različnih nastavitev postavitve pogleda.

### Samodejno

Samodejna postavitev pogleda prikaže strani eno ob drugi, kolikor to dopušča faktor povečave.

### Ena stran

V enostranski postavitvi pogleda je stran prikazana ena nad drugo, nikoli ena ob drugi.

### Stolpci

V stolpčni postavitvi vidite strani v danem številu stolpcev, eno poleg druge. Vnesite število stolpcev.

### Knjižni način

V knjižnem načinu postavitve vidite dve strani, eno poleg druge, kot pri odprti knjigi. Prva stran je desna stran z liho številko strani.