Vsebina
Kazalo 🔎︎

# Uporaba scenarijev

Scenarij LibreOffice Calc je nabor vrednosti celic, ki ga lahko uporabite v svojih izračunih. Vsakemu scenariju v delovnem listu določite ime. Določite lahko več scenarijev na istem delovnem listu, vsakega z drugačnimi vrednostmi celic. Tako lahko enostavno preklopite med različnimi nabori vrednosti celic zgolj z navedbo njihovega imena in si neposredno ogledate rezultate. Scenariji so orodje, s katerim izvajate preizkuse vrste »kaj če«.

### Ustvarjanje lastnih scenarijev

Če želite ustvariti scenarij, izberite celice, ki zagotavljajo podatke za scenarij.

1. Izberite celice, ki vsebujejo vrednosti, ki se bodo med scenariji razlikovale. Za izbor več posameznih celic držite ob klikanju nanje pritisnjeno tipko Cmdkrmilko.

2. Izberite Orodja – Scenariji. Pojavi se pogovorno okno Ustvari scenarij.

3. Vpišite ime za nov scenarij in pustite ostala polja nespremenjena z njihovimi privzetimi vrednostmi. Zaprite pogovorno okno z ukazom V redu. Vaš nov scenarij se avtomatično vključi.

### Uporaba scenarijev

Scenarije je mogoče izbrati v Krmarju:

1. Odprite Krmarja z ikono Krmar v orodni vrstici Standardno.

2. Kliknite ikono Scenariji v Krmarju.

V Krmarju vidite določene scenarije s komentarji, ki so bili vpisani, ko so bili scenariji ustvarjeni.

- Dvokliknite ime scenarija v Krmarju, da scenarij uporabite v trenutnem delovnem listu.

- Če želite izbrisati scenarij, desno kliknite njegovo ime v Krmarju in izberite Izbriši.

- Če želite urediti scenarij, desno kliknite njegovo ime v Krmarju in izberite Lastnosti.

- Če želite skriti obrobo nabora celic, ki so del scenarija, odprite za vsak scenarij, ki zadeva te celice, pogovorno okno Lastnosti in potrdite polje Prikaži rob. Če rob skrijete, s tem odstranite tudi seznamsko polje na delovnem listu, kjer lahko izbirate scenarije.

Če želite vedeti, katere vrednosti v scenariju vplivajo na ostale, izberite Orodja – Detektiv – Sledi odvisnike. Videli boste puščice do celic, ki so neposredno odvisne od trenutne celice.

Podobne teme

Ustvarjanje scenarijev

Uporaba večkratnih operacij