Vsebina
Kazalo 🔎︎

# Pogled

Določite možnosti pogleda.

Za dostop do tega ukaza ...

Izberite LibreOffice – NastavitveOrodja – Možnosti – LibreOffice – Pogled.

## Tema ikon

Izberite slog ikon v orodnih vrsticah in pogovornih oknih.

## Velikost ikon

### Orodna vrstica

Določa velikost prikaza ikon orodne vrstice.

### Zloženka

Določa velikost prikaza ikon zloženke.

### Stranska vrstica

Določa velikost prikaza ikon stranske vrstice.

## Vidnost

### Menijske ikone

Prikaže ikone poleg ustreznih menijskih izbir. Izberite med »Samodejno«, »Skrij« in »Pokaži«. »Samodejno« prikaže ikone glede na sistemske nastavitve in teme.

### Tipke za bližnjice

Prikaže tipke za bližnjice poleg ustreznih menijskih izbir. Izberite med »Samodejno«, »Skrij« in »Pokaži«. »Samodejno« prikaže tipke za bližnjice glede na sistemske nastavitve.

## Miška

### Srednji gumb

Določa funkcijo srednje miškine tipke.

1. Samodejno drsenje – vlečenje med pritiskanjem srednje miškine tipke premika pogled.

2. Prilepi z odložišča – pritisk na srednji miškin gumb vstavi vsebino »Odložišča izbora« na položaj kazalke.

»Odložišče izbora« je neodvisno od običajnega odložišča, ki ga uporabljate preko ukazov Uredi – Kopiraj/Izreži/Vstavi ali ustreznih bližnjic na tipkovnici. Odložišče in »Odložišče izbora« lahko hkrati vsebujeta različne vsebine.

| Odložišče | Odložišče izbora
Kopiraj vsebino | Uredi – Kopiraj Tipka CmdKrmilka+C. | Izberi besedilo, tabelo, predmet.
Prilepi vsebino | Uredi – Prilepi Tipka CmdKrmilka+V prilepi na položaju kazalke. | Pritisk na srednji miškin gumb prilepi na mesto miškinega kazalca.
Lepljenje v drug dokument | Ne vpliva na vsebino odložišča. | Zadnji označeni izbor je vsebina odložišča izbora.

Pritisnite kombinacijo tipk dvigalka+tipka Cmdkrmilka+R, da obnovite ali osvežite pogled trenutnega dokumenta.

## Grafični izhod

### Uporabi pospeševanje strojne opreme

Neposredno dostopa do strojnih lastnosti grafične kartice za izboljšanje prikaza na zaslonu. Podpora za strojno pospeševanje ni na voljo za vse operacijske sisteme in vse distribucijske različice LibreOffice.

### Uporabi glajenje robov

Če je podprto, lahko vključite ali izključite glajenje robov grafike. Z vključenim glajenjem robov bo večina grafičnih predmetov videti bolj gladko in z manj artefakti.

### Uporabi grafični mehanizem Skia za vse upodabljanje (po ponovnem zagonu)

Uporabite zmogljivo knjižnico Skia za upodobitev vseh grafičnih elementov programa, vključno z okni, meniji, orodnimi vrsticami in ikonami. Grafični mehanizem Skia uporablja grafični vmesnik računalnika za pospeševanje upodabljanja grafike.

#### Vsili programsko upodabljanje z grafičnim mehanizmom Skia (po ponovnem zagonu)

Potrdite to polje, da grafičnemu mehanizmu Skia onemogočite uporabo grafičnega vmesnika računalnika.

Med nameščanjem LibreOffice izbira najboljše možnosti za prilagajanje grafičnega mehanizma Skia. Običajno ni potrebno spreminjati privzetih nastavitev, če je grafični mehanizem Skia omogočen.

Če naletite na težave s prikazom grafike (npr. pri upodobitvi ikon orodne vrstice ali risanih predmetov) in je grafični mehanizem Skia omogočen, lahko poskusite onemogočiti funkcijo Vsili programsko upodabljanje z grafičnim mehanizmom Skia ali v celoti onemogočiti grafični mehanizem Skia.

## Seznami pisav

### Pokaži predogled pisav

Prikaže imena pisav, ki jih lahko izberete v ustrezni nastavitvi pisave, npr. pisave v polju Pisava v vrstici Oblikovanje.

### Glajenje zaslonske pisave

Izberite za glajenje videza besedila na zaslonu.

#### od

Vnesite najmanjšo velikost pisave, za katero se uporablja glajenje.